Stakings beplan teen nuwe Pensioenwet | Maroela Media
Numsa-lede tydens 'n vorige betoging. Foto: numsa.org.za
Die metaalwerkersvakbond Numsa het Vrydag gesê sy werkers beplan 'n twee dag lange staking teen die nuwe pensioenwet wat werknemers verhoed om hul pensioene te onttrek as hulle bedank.
Die vakbond het in 'n verklaring gesê as daar nie 'n aanvaarbare ooreenkoms met werknemers aangegaan word nie, sal die werkers voortgaan met die staking soos dit wetlik hul reg is. "Numsa doen 'n beroep vir soortgelyke veldtogte vanaf die publiek en ander vorme van betogingsaksie. Die nasionale raad vir ekonomiese ontwikkeling en arbeid (Nedlac) sal in kennis gestel word van die presiese aard van die betogingsaksie en die datums wanneer dit sal plaasvind," lui die verklaring.
Cosatu het ook Donderdag aangekondig dat sy lede 'n reuse-staking beplan teen die Wysigingswet op belastingadministrasie wat pres. Jacob Zuma onlangs onderteken het. Die vakbond eis dat die nuwe wet herroep word voordat dit op 1 Maart in werking tree.
Cosatu meen die wet, wat werknemers verhoed om hul pensioene in kontant te laat uitbetaal wanneer hulle bedank, weerhou werkers van hul swaarverdiende geld.
Volgens Numsa voorsien 'n aftreefonds werkers nie van 'n genoegsame pensioen wanneer hulle aftree nie. "Dit is hoekom werkers al vir jare gesê het hulle verkies 'n voorsorgfonds wat hulle die keuse gee om hul spaargeld te laat uitbetaal of dit as 'n pensioen aan te wend. Dit is ver verwyderd van die verpligte stelsel wat die regering nou wil instel."
Lees meer oor die wysigings aan die Pensioenwet op Maroela Media.
Cosatu Numsa Pensioenwet
Die wet verhoed nie werkers om hul pensioene te onttrek as hulle bedank nie.
Dit was reede wet in ou SA, net klein bedrae kon alles met een slag onttrek word – anders moes 2 derdes gebruik word om pensioen aan te koop of verder bele.
Vat hom Vlaffie
So hulle baklei teen iets wat nie ingestel is deur 'n wet nie?
Die nuwe wet keer nie dat mense hul pensioengeld of voorsorgfondsgeld kan kry indien hulle bedank of ontslaan word by hul werk nie.
Hierdie nuwe wet is maar net om mense te help om nie hulle pensioengeld met eenslag uit te mors nie. Party mense kan mos nie met geld werk nie en sodra hulle geld het word dit uitgemors. SOrg maar net dat jy jou geld by betroubare instansie bele.